Document ID: 32004R1678

A BIZOTTSÁG 1678/2004/EK RENDELETE
(2004. szeptember 24.)
a Bulgáriából származó egyes feldolgozott mezőgazdasági termékeknek a Közösségbe történő behozatalára alkalmazandó vámkontingensek felfüggesztéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre (1) és különösen annak 7. cikke (2) bekezdésére,
tekintettel a Finn Köztársaság, az Osztrák Köztársaság és a Svéd Királyság Európai Unióhoz való csatlakozásának, valamint az Uruguayi Forduló során a mezőgazdasági tárgyalásokon elért eredményeknek, többek között a meglévő preferenciális rendszer javításának figyelembevétele céljából, az egyrészről az Európai Közösségek és azok tagállamai, másrészről a Bolgár Köztársaság között létrejött Európa-megállapodás kereskedelmi vonatkozásainak kiigazításáról szóló jegyzőkönyv megkötéséről szóló, 1999. március 9-i 1999/278/EK tanácsi határozatra (2) és különösen annak 2. cikkére,
mivel:
(1)
Az egyrészről az Európai Közösségek és azok tagállamai, másrészről a Bolgár Köztársaság közötti társulás létesítéséről szóló Európa-megállapodás megkötéséről szóló, 1994. december 19-i, 94/908/EK, ESZAK, Euratom tanácsi és bizottsági határozat (3) által jóváhagyott, az Európai Közösségek és Bulgária között létrejött Európa-megállapodás 3. jegyzőkönyve kereskedelmi szabályokat állapít meg az abban felsorolt, feldolgozott mezőgazdasági termékekre.
(2)
Az 1999/278/EK határozattal jóváhagyott, és az EU-Bulgária Társulási Tanács 2/2002 határozatával (4) módosított, az Európai Közösségek és Bulgária között létrejött Európa-megállapodás (5) kereskedelmi vonatkozásait kiigazító jegyzőkönyv módosította a 3. jegyzőkönyvet.
(3)
A Bulgáriából származó egyes feldolgozott mezőgazdasági termékeknek az Európai Közösségbe történő behozatalára alkalmazandó vámkontingensek felfüggesztéséről és megnyitásáról, valamint az 1477/2000/EK rendelet módosításáról szóló, 2002. augusztus 8-i 1446/2002/EK bizottsági rendelet (6) elfogadta a 3. jegyzőkönyv I. mellékletében meghatározott éves kontingenseket. Ennek a rendeletnek a 2. cikke előírja, hogy ezeket a vámkontingenseket évenként, január 1-jétől december 31-ig kell megnyitni.
(4)
Nemrégen új kereskedelmi szabályokról folytak tárgyalások, melyek célja a gazdasági konvergencia javítása Bulgáriának az Európai Unióhoz való csatlakozását előkészítve. Egyes feldolgozott mezőgazdasági termékek kereskedelmének teljes vagy fokozatos liberalizációja és más termékek esetében vámmentes kontingensek formájában engedményekről állapodtak meg.
(5)
A Közösség által nyújtott engedmények az egyes Bulgáriából származó, feldolgozott mezőgazdasági termékek behozatalához és egyes feldolgozott mezőgazdasági termékek Bulgáriába történő kiviteléhez kapcsolódó autonóm és átmeneti intézkedések elfogadásáról szóló, 2004. szeptember 24-i 1676/2004/EK tanácsi rendelet (7) alapján 2004. október 1-jén autonóm és átmeneti intézkedések formájában léptek hatályba.
(6)
Ezért fel kell függeszteni az 1446/2002/EK rendelet által a Bulgáriából származó termékek Közösségbe történő behozatalához a 2004-es évre megnyitott vámkontingensek alkalmazását.
(7)
A e rendeletben előírt intézkedések összhangban vannak az I. mellékletben fel nem sorolt, feldolgozott mezőgazdasági termékek kereskedelmére vonatkozó, horizontális kérdések irányítóbizottságának véleményével,
ELFOGADTA EZT A RENDELETET:
1. cikk
A Bulgáriából származó árukhoz az 1446/2002/EK rendelettel megnyitott vámkontingenseinek alkalmazását 2004. október 1-jei hatállyal fel kell függeszteni.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2004. október 1-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. szeptember 24-én.

Labels: 3
18